Ministrenes samarbejde i regeringen foregår bl. a. via en række møder og udvalg. Ministermøder Regeringen holder normalt ministermøder hver tirsdag i Statsministeriet i de perioder, hvor der er møder i Folketinget. Statsministeren leder ministermøderne. På ministermødet behandler regeringen fx-Lovforslag inden de fremlægges i Folketinget-Forslag til Folketingsbeslutning-Redegørelser til Folketinget-Andre større regeringsinitiativer-Udpegning til bestyrelser, råd og nævn og udnævnelse af højere embedsmænd-Stillingtagen til oppositionens forslag til love, beslutningsforslag og forespørgsler. Det betyder i praksis, at alle lovforslag og beslutningsforslag, forelægges i Statsrådet, før de fremsættes i Folketinget. Og at alle lovforslag, der er vedtaget af Folketinget, forelægges i Statsrådet, hvor de underskrives af dronningen og af den ansvarlige minister.